stanford-oval/wikipedia huggingface dataset:
הלל תורן
משפחה

תורן נולד ב־1925 בברלין למשפחת בוקובסקי. בשנת 1933, לאחר עליית הנאצים לשלטון, עברה משפחתו לארץ ישראל והתיישבה בחיפה. בדומה למשפחות נוספות מיהדות גרמניה, היה מצבה הכלכלי של המשפחה טוב טרם עלייתם ארצה, אך בארץ נכונה להם ראשית קשה מאד. את כספם לא יכלו להוציא עקב חוק שהעבירה הממשלה הגרמנית במשבר הכלכלי של 1928.
האב, משה בוקובסקי, שבגרמניה סחר בטקסטיל, עבד בסלילת כבישים כשמשכורתו בקושי מספיקה לפרנסת המשפחה. בהמשך עבד בבית חרושת שמן.
האם רחל, במקור רייטר, כיוון שדיברה גרמנית, עבדה בבנק אלרן בחיפה. בהמשך הפכה לעקרת בית.
משפחה > נעורים

להשלמת הכנסה, עבד תורן בערבים במכירת שוקולד למבקרים בקולנוע ארמון שנפתח בשנת 1935, ברחוב הנביאים הסמוך למגוריו.
לימודים

עם סיום לימודיו בבית הספר היסודי בכיתה ח', ביקש להתקבל לבית הספר הימי שליד הטכניון בחיפה. מצבה הכלכלי של המשפחה לא אפשר לה לשלם את שכר הלימוד והוצאות בית הספר. משה בוקובסקי פנה אל יעקב סלומון (עורך דין) שהיה אף הוא חבר במועדון השיט כרמל, שהמליץ להעניק לו מלגה שתסייע בלימודים. תורן התקבל לבית הספר וזכה למלגה אותה תרמה משפחה יהודית מקייפטאון בדרום אפריקה, חברה בסניף הדרום-אפריקאי של החבל הימי לישראל.
תורן לקח חלק בשיט בפיקוד רב החובל סטפן שיינמן, מנהל מחלקת השיט בבית הספר ומדרך השיט האלוף במיל שמואל טנקוס, למצרים אל פורט סעיד שבפתח תעלת סואץ על גבי ספינת המפרש "ארלוזורוב". ב-4 ביולי 1944, לאחר הרגיעה במלחמה באזור חופי המדינה והמזרח התיכון. בהגיעה, הספינה הניפה את דגל ארץ-ישראל (הבריטי), דגל כחול לבן של היישוב ודגל בית הספר הימי.
עבודה בים

תורן סיים את לימודיו, עמד בהצלחה בבחינות הגמר המוכרות על ידי ממשלת המנדט. כבוגר בית הספר המוכר על ידי הממשל הבריטי, יכול לעלות על אניות הצי המסחרי הבריטי בדרגת קצין שלישי מיד עם תום לימודיו. בתחילת שנת 1945 עלה תורן כקצין שלישי על סיפון אניית הקיטור "קרומן" s\s Kroman של חברת הספנות הבריטית J. S. Hamilton. תורן היה מעוניין לעלות על אחת מאוניות הצי העברי שמנה שבע אוניות והגדולה בהן, "עמל", הייתה של חברה לשירות ימי עתיד. אך לא היה עליה מקום ותורן נאלץ לפנות אל החברה הבריטית.
בשנת 1947 צבר תורן די שעות ים כדי לגשת לבחינות לדרגת קצין שני ולאחר שעמד בהן והפליג כמה חודשים על האנייה REFAST של אותה חברה בריטית, HAMILTON. ממנה, עבר להפליג על האנייה עתיד, של החברה לשירות ימי עתיד. שנמלי הפקידה שלה היו בין נמלי מערב טורקיה בצפון לבין פורט סעיד ואלכסנדריה בדרום. כך שירת הלל לראשונה על אניה עברית שמרבית צוותה מורכב מימאים עבריים. על האנייה "עתיד" הכיר והתחבר עם הנס קאהן.
במסגרת עבודתו בצים, יצא יחד עם צוותי ימאים להביא אניות חדשות, מאלה שנבנו במספנות הגרמניות במסגרת הסכם השילומים עם גרמניה. התפקיד היה ייצוגי וכמנהג הזמן היה עליו לעברת את שם משפחתו. הוא חיפש שם שיגשר בין שמו הפולני לאהבתו לים וכך, שינה את שמו מבוקובסקי לשם "תורן", בהסבר שתרנים נבנו מעץ והשם בוקובסקי כלל את שם העץ הנפוץ באירופה – בוק, ששימש בבניית כלי שיט בהיותו עץ חזק ועמיד.
ובשנת 1953 הוסמך תורן לרב-חובל. הפליג באניות צים עד שנת 1957 אז החל את עבודתו כנתב בנמל חיפה ובתפקיד זה שימש 14 שנה. בשנת 1971 פרש מהים מסיבות בריאותיות ופנה לעסקים.
עבודה בים > שירות בחיל הים והשירות הימי

באפריל 1948 הצטרף תורן לשירות הימי שבאוגוסט אותה שנה הפך לחיל הים. החיל שהוקם היה זקוק לימאים מקצועיים היודעים להפעיל אניות, ואנשי צי הסוחר, תורן ביניהם, התקבלו בברכה. בחיל הים פיקד תורן על ספינת המשמר "אח"י פלמ"ח". מונה גם למפקד אגף המקצוע אשר היווה חלק מתהליך בניית החיל.
לאחר כמה חודשים עבר תורן אל צי הסוחר הישראלי. בסתיו 1948 עלה תורן על האנייה "עצמאות", שהפליגה לקפריסין כדי להעלות ניצולי שואה העצורים באי כקצין שני תחת פיקודו של רב החובל יצחק (אייק) אהרונוביץ', והתנסה לראשונה בהפעלת אוניית נוסעים.
עבודה בים > חזרה לצי הסוחר

בהמשך, כחלק מתנופת רכש האניות של ישראל והצי הישראלי, בעיקר בחברת צים, בשנת 1950 הושקה בסטוקהולם האנייה "אתרוג" שהייתה הראשונה בין אניותיה של צים שנרכשה חדשה אם כי לא נבנתה בעבור במיוחד צים. תורן הפליג עליה כקצין שני. באוקטובר של אותה השנה ירד תורן מהאתרוג במטרה לעמוד בבחינות לדרגת קצין ראשון. רב החובל אנריקו לוי העיד על מסירותו ומחויבותו של תורן ועל עובדת היותו פיכח כלומר לא שתוי בכל עת. זו הייתה נקודת זכות חזקה לימאים הארץ ישראלים בציים זרים. לאחר שצלח תורן את המבחנים ותעודת קצין ראשון בידו עלה תורן כעבור זמן קצר על האנייה "חיפה", של חברת קו ישראל אמריקה והחל להפליג בקו לחוף המזרחי של ארצות הברית.
עבודה בים > שביתת הימאים

ב-1951, במסגרת מרד הימאים, תורן בן ה-26 כקצין ראשון, לקח חלק בשביתה על האנייה "נגבה" בהובלת רב החובל אלפרד רדן. כאשר הגיעה הנגבה לנמל חיפה חיכו לימאים צווי גיוס למרות ההתחייבות שנתנה כחלק מתנאי סיום השביתה בצרפת שלא יינקטו נגדם עונשים.
צוות האנייה "נגבה" שאחד מבעלי הדרגות הבכירים ביניהם היה תורן הכריז שוב על שביתה. זו כונתה השביתה הקטנה ולאות סולידריות הצטרפו אליה ימאי האניות "הדר", "קוממיות" ו"עכו" שעגנו בנמל.
אנשי הצוות האושמו בכליאת השוטרים שנשלחו להוריד אותם בכוח מאחר שסירבו לרדת מהאנייה. הראשון שהורד לספינת המשטרה היה תורן שזיהה בה את אח"י פלמ"ח - אנייתו מימיו בחיל הים.
עבודה בים > כרב חובל

בשנת 1953 עבר תורן בהצלחה את הבחינות לקבלת דרגת רב חובל ובשנת 1955 קיבל לידיו את הפיקוד על האנייה "נירית" של חברת צים עליה פיקד עד 1958. האונייה שימשה להעלאת עולים מקפריסין לישראל בחכירה של המוסד לעלייה ב'.
בהמשך, פיקד הלל כרב חובל באונייה "אברהם גרץ" של חברת צים. בתקופת הפיקוד עליה, הסתננו על הספינה שני גרמנים שערקו לגיון הזרים הצרפתי. תורן זיהה אותם, ושוחח איתם בגרמנית למעשיהם כנוסעים סמויים. האורחים הלא קרואים ביקשו מרב החובל להיכנס לישראל אך תורן הזעיק את חיל הים הצרפתי ושתי אניות מלחמה הוזנקו ואספו את העריקים.
עבודה בים > נתב בנמל חיפה

בשנת 1965, לאחר 12 שנים של הפלגות החליט תורן להיות קרוב למשפחתו ועבר לעבוד כנתב בנמל. בחודשי הקיץ כאשר רבי החובלים נטלו חופשה עלה שוב כרב חובל ולקח איתו את משפחתו להפלגות.
באותן שנים, האנייה הקפריסאית "קיפרוס", שהייתה אניית נוסעים שהפליגה בקו פיראוס לימסול חיפה, התלקחה ובערה כתוצאה מאש שהתפשטה מתנור המטבח בעת היותה קשורה לרציף נמל חיפה בשנת 1966. הנוסעים והצוות הורדו מהאנייה ומכוניות כיבוי של הנמל ושל עיריית חיפה ניסו לשווא לכבות את השרפה.
במשטרת הנמל הוחלט לגרור ולבצע החפה של האנייה הבוערת לחוף שמן. תורן עלה עליה כנתב ובעודה בוערת ניתב אותה החוצה מהנמל כשלצידו רב החובל הקפריסאי. הם היו היחידים על כלי השייט הבוער. כשהגיעו לחוף שמן ירדו שניהם מהאנייה והיא כלתה באש.
בשנת 1973, השיט תורן בהתנדבות, כרב חובל, את ספינת קול השלום, למשך ארבעה חודשים, עבור פעיל השלום אייבי נתן.
חיים אישיים

תורן נאלץ לעזוב את עבודת הים האהובה עליו בשל סיבות רפואיות כשהיה בן 46 בלבד. מילדות נמשך אל הים ונאבק בעקשנות להגשים את שאיפתו להפליג בים ולפקד על כלי שיט. נאמר עליו שהיה בעל יושרה מקצוען קפדן ועקשן, ראוי לתואר "יקה" לכל הדעות. הייתה בו תכונה נוספת שאפיינה את הימאים עולי גרמניה והיא ההכרה שייעודו של איש המקצוע הוא להנחיל את מורשתו לצעירים. תורן זכה בכך שצעירים באו להתייעץ עמו בנושאי ספנות. תורן לימד במכון להכשרה ימית בעכו ובחן את התלמידים מטעם משרד התחבורה. לא אחת הוזמן להעיד כעד מומחה בשאלות שעלו לגבי תקלות ותאונות.
בשנת 1965 הצטרף תורן אל הבונים החופשיים, ולקח חלק בפעילותם בישראל.
בשעות הפנאי, תורן גם צייר כתב וניגן רבות.
הוא פתח פאב בחיפה, שהיה מקום מפגש לימאים שבאו להתעדכן בחדשות הספנות. בשנת 1976 עבר לעיר נמל פיראוס והקים בה שלוש מסעדות סיניות.
עם שובו לישראל בשנת 1985 הקים חברת אבטחה ושמירה בחיפה.
משפחה ושארים

את אשתו שרינה ממשפחת ברילר, פגש במסיבה בחיפה. היא הייתה בעלת מספרה.
לזוג נולדו שלושה ילדים גל, ניר ודן. שלושתם למדו בבית הספר לקציני ים עכו ושרתו בחיל הים. בנו הבכור גל, המשיך לעסוק בספנות כמנכ"ל חברת סוכנות אוניות.
דן וניר עוסקים ביהלומים.
קריאה נוספת

הלל ירקוני, 75 שנות ספנות עברית בארץ ישראל, 2005
הלל ירקוני, הים האנייה ועם ישראל, פרדס הוצאה לאור, 2009. עמ 275. תורן הלל רב חובל.
דניאלה רן, בין ספינה לרציף: תולדות לשכת הספנות, 1932-1982, הוצאת פרדס, 2008.
צבי הרמן, הכובשים בים נתיבה תולדות הספנות העברית, בהוצאת הקיבוץ המאוחד 1978. נושא שביתת הימאים (1951) עמ' 224–228.
ביאורים

↑  תורן קיצוני שמאלי בשורת העומדים.
הערות שוליים

↑  תורן היה בעל פנקס ימאי מספר 233 ותעודת סמיכות לרב-חובל מספר 170.
↑  חברת קו ישראל אמריקה
↑  גל תורן נתמנה למנכ"ל חברת לוסי בורכרד ספנות
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הלל תורן".
מחזור בית הספר הימי בעת ביקור בנמל פורט סעיד, 1944.
תורן מוליך את כיתת הצוערים בהצדעה לחיים ויצמן המבקר בבית הספר הימי.
תורן כקצין משמרת גשר באונייה "עצמאות"
רב חובל הלל תורן באונייתו "דגן" 1964
הילל תורן (במרכז) על גוררת נמל חיפה משתתף בכיבוי האש באנייה "קיפרוס".
אביב אמיר

| --- | --- |

 לידה:  1986 (בן 39 בערך) ראשון לציון, ישראל
 מדינה:  ישראל ישראל
 בת זוג:  מאי אמיר
 מספר צאצאים:  3
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד פלוגה בה"ד 1  מפקד פלוגה מבצעית גדוד 605  מפקד פלוגת קורס מכ"ים  מפקד פלגת סמור ביהל"ם  ראש ענף תת-קרקע פיקוד הצפון  ראש ענף הנדסה המרכז הלאומי לאימונים ביבשה  מפקד גדוד 603  מפקד חטיבת הבקעה
 פעולות ומבצעים
   מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן  מבצע שומר החומות  מבצע שובר גלים
 עיטורים
 מצטיין שר הביטחון   אות מצטיין הנשיא
 
אביב אמיר (נולד ב-1986) הוא קצין בצה"ל בדרגת אלוף-משנה המפקד על חטיבת הבקעה.
שירות צבאי

התגייס בשנת 2004 לחיל ההנדסה הקרבית עבר מסלול לוחם, לאחר שביצע קורס מפקדי כיתות וקורס קצינים ביצע מספר תפקידי פיקוד. לאחר לימודים וקורס מפקדי פלוגות במסגרת המלט"ק מונה למפקד פלוגה מבצעית בגדוד 605.
בין השנים 2013–2014 ביצע תפקיד מפקד פלגה בקורס מכ"ים, עם סיום תפקיד ההדרכה עבר לתפקיד מבצעי בין השנים 2014–2016 כמפקד פלגת סמור ביחידת יהל"ם אותו ביצע במסגרת מבצע צוק איתן וקיבל מצטיין שר הביטחון במסגרת תפקידו ביהל"ם. עם סיום תפקידו ביחידת יהל"ם, יצא אביב בין השנים 2017–2018 לפו"ם אלון.
בשנת 2018 עלה לדרגת סגן-אלוף ושובץ לתפקיד ראש ענף תת-קרקע בפיקוד הצפון אותו עשה בין השנים 2018–2020 והיה ממובילי מבצע מגן צפוני. בין השנים 2020–2021 שימש כראש ענף הנדסה בהמרכז הלאומי לאימונים ביבשה בין השנים 2021–2023 היה מפקד גדוד 603 ותחת פיקודו זכה הגדוד בפרס הרמטכ"ל ליחידות מצטיינות, אות הערכה מטעם הרמטכ"ל והצטיינות פיקודית במבצע שובר גלים.
ביולי 2023 נכנס אביב לתפקיד מפקד חטיבת הבקעה.
במרץ 2025 סוכם שימונה לתפקיד קצין אג"ם פיקוד הדרום.
חיים אישיים

אביב נשוי ואב לשלושה ילדים.
אדל בספלוב

| --- | --- |

בספלוב ב-2017
 לידה:  27 ביוני 1993 (בת 31) בת ים, ישראל 
 שם לידה:  אדל בספלוב 
 מדינה:  ישראל ישראל
 ידועה בשל:  השתתפות בתוכניות מציאות ישראליות
 בן זוג:  מצליח (מאץ') עבד
 מספר צאצאים:  2
 
אדל עבד-בספלוב (נולדה ב-27 ביוני 1993) היא ידוענית, ומעצבת תכשיטים ישראלית.
ביוגרפיה

בספלוב נולדה בבת ים, להורים שעלו מקייב שבאוקראינה והכירו ונישאו בישראל. הוריה התגרשו כשהיא ואחיה-התאום היו בני חודשיים. אביה, מארק בספלוב, הוא איש עסקים המתגורר בקייב, נשוי בשנית, ומקשר זה יש לה אח-למחצה צעיר. לה עוד אחות-למחצה גדולה מנישואיה הקודמים של אמה. היא נקראת על שם סבתא רבתא שלה, אדלינה שהייתה רבנית באומן. בגיל שנתיים עברו היא ואחיה לרמת גן ומאז גידלה אותם סבתם. בגיל חמש עברו להתגורר בתל אביב. בצעירותה, התאמנה בהתעמלות אמנותית. למדה בבית הספר היסודי אהבת ציון, לאחר מכן בגימנסיה הרצליה, וסיימה את לימודיה בתיכון אנקורי שבתל אביב.
בגיל 19 התגייסה לצה"ל ושירתה שנתיים בחיל האוויר, בקריה ובשדה דב.
ב-2011 התפרסמה כאשר השתתפה בעונה השנייה של תוכנית המציאות "המירוץ למיליון" בערוץ 2 של רשת. היא הגיעה למקום הרביעי, יחד עם בן זוגה באותה עת, טום קשתי. לאחר השתתפותה בתוכנית, החלה להצטלם כפרזנטורית לקמפיינים, ובהם חברת האופנה הישראלית "Twentysix". בספלוב הופיעה על השערים של כתבי העת הישראליים "לאשה", "בלייזר", "זמנים מודרניים", "את" ו"פנאי פלוס".
ב-2015 השתתפה בתוכנית הדוקו-ריאליטי "איט גירלז" בערוץ HOT בידור ישראלי. וזכתה בתואר "האיט גירל האהובה ביותר".
ב-2016 השתתפה בעונה השנייה של התוכנית הדוקו-ראליטי "היחידה" בערוץ HOT3.
ב-2017 הצטרפה כמגישת פינה יומית בערוץ הילדים בתוכנית האירוח "הכל טום" בהנחיית טום באום, והגיעה למקום השני בטקס נבחרי הילדים 2017 בקטגוריית "כוכב/ת הרשת של השנה".
בספלוב ניהלה ולוג בערוץ היוטיוב שלה שעסק בטיפוח, אופנה ולייף סטייל.
משמשת כפרזנטורית-שותפה באתר האופנה "לוק לייק", ובאתר למכירת תכשיטים "מיי אנאבל".
ב-2017 השתתפה כפאנליסטית בתוכנית "ח"י ברשת" בערוץ 20, בהנחיית אלירז שדה. מאז שלהי שנת 2017 ועד הירידה מהאוויר, הגישה פינת אופנה קבועה בתוכנית "הערב" ברשת 13.
ב-2018 נכנסה בספלוב לתוכנית המציאות "האח הגדול" ברשת 13, במסגרת העונה התשיעית, בתחילה כדיירת זמנית ולאחר בחירת הקהל כדיירת קבועה, אך הודחה שבוע לפני הגמר.
ב-2021 התמודדה בעונה השלישית של תוכנית המציאות "זוג מנצח VIP" ברשת 13, יחד עם בעלה, שם אף זכו מקום ראשון ובתואר זוג מנצח.
בדצמבר 2024 פתחה את המבורגריית "אסתר המלכה" בתל אביב, יחד עם בעלה המסעדן.
ביוגרפיה > חיים אישיים

בשנים 2008–2011 הייתה במערכת יחסים עם טום קשתי, עמו השתתפה כצמד בתוכנית "המירוץ למיליון". בדצמבר 2018 נישאה למסעדן הישראלי מצליח (מאץ') עבד (אחיו הבכור של הכדורגלן תאי עבד), השניים הורים לבת ולבן ומתגוררים בהרצליה.
בינואר 2022 חויבה חברת שידורי קשת לפצות את בספלוב ב-10,000 ש"ח (ועוד 8,500 ש"ח הוצאות משפט ושכר טרחת עורך דין), לאחר שנפסק שאתר מאקו מבית קשת, פגע בפרטיותה של בספלוב כאשר פרסם את דבר הריונה בניגוד לרצונה.
בפברואר 2023 חלתה בסרטן בלוטת התריס ועברה ניתוח להסרת גידול.
הערות שוליים

1 2  אורית מרלין-רוזנצוויג, אדל בספלוב: "קים קרדשיאן מצטלמת בעירום ותראי איך מעריצים אותה", באתר Xnet‏, 9 באוגוסט 2015
↑   תרבות ובידור > האח הגדול > עונה 1 > הדיירים > הכירו את אדל בספלוב, באתר רשת 13
↑  חגית רון-רבינוביץ', "אין לי חברות", באתר ישראל היום, 20 באפריל 2012
↑  אפרת וכטל, אדל בספלוב: "אני אוהבת לעשות את הגבר שלי מלך", במדור "פנאי פלוס" באתר ynet‏, 24 באוגוסט 2016
↑  יפעת הללי אברהם, ‏"איט גירל: אדל בספלוב תמשיך לככב על המסך", באתר ‏מאקו‏, 23 בנובמבר 2017
↑  ספיר גורדו, "לא מאמינים בעבודה בשבת": ההמבורגר הכשר של אדל בספלוב שווה את הבאזז?, באתר ynet, 19 בדצמבר 2024
↑  דורון פרידמן, אז עמדנו שעה בתור כדי לטעום את ההמבורגר של אדל בספלוב, באתר ישראל היום, 29 בדצמבר 2024
↑  בר זגה, קולולו: אדל בספלוב התחתנה, במדור "פנאי פלוס" באתר ynet‏, 21 בדצמבר 2018
↑  בר זגה, אהלן וסהלן: חגיגות החינה של אדל בספלוב, במדור "פנאי פלוס" באתר ynet‏, 19 בדצמבר 2018
↑  יוני פרוים, "עצמאות שמח: אדל בספלוב מאורסת", במדור "פנאי פלוס" באתר ynet‏, 18 באפריל 2018
↑  שובל עזור, ‏בשעה טובה: אדל בספלוב ילדה בפעם השנייה, באתר מעריב אונליין, 4 ביולי 2022
↑  "ערב טוב עם גיא פינס" - אדל בספלוב חוגגת ברית מילה לתינוק - mako.co.il, 2022-07-12
↑  מיקי לוין, ‏ממלכה חדשה: קבלו הצצה לבית החדש של אדל בספלוב, באתר מעריב אונליין, 17 בינואר 2021
↑  ליטל דוברוביצקי, בימ"ש: "גם לידוענים זכות לצנעת הפרט"; אדל בספלוב תפוצה ב-50 אלף שקל, באתר כלכליסט, 11 בינואר 2022;
ת"א 41627-02-19 אדל בספלוב נ' שידורי קשת ואחרים, ניתן ב-10 בינואר 2022
↑  אדל בספלוב עברה ניתוח להסרת גידול סרטני | ישראל היום, באתר www.israelhayom.co.il
אקס-מן המקור: וולברין

| --- | --- |

 מבוסס על:  וולברין 
 בימוי:  גאווין הוד 
 הופק בידי:  יו ג'קמן לורן שולר דונר רלף וינטר פטר מקדונלנד ריצ'רד דונר סטן לי ג'ון פאלרמו לואיס ג. פרידמן מרשה ל. סווינטון ויטני תומאס קורט ויליאמס אבי ארד
 תסריט:  דייוויד בניוף, סקיפ וודס 
 עריכה:  ניקולס דה טוט מייגן גיל
 שחקנים ראשיים:  יו ג'קמן לייב שרייבר דני יוסטון דומיניק מונאהן ראיין ריינולדס לין קולינס
 מדבבים:  מלאני הינזה (סילבר פוקס) 
 מוזיקה:  הארי גרגסון ויליאמס
 צילום:  דונלד מקאלפיין 
 מדינה:  ארצות הברית ארצות הברית
 חברת הפקה:  פוקס המאה ה-20 "Marvel Entertainment" "The Donners' Company" "Seed Productions" "Ingenious Film Partners" "Big Screen Productions" "Dune Entertainment"
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  אוסטרליה 29 באפריל 2009 ארצות הברית 1 במאי 2009
 משך הקרנה:  107 דקות
 שפת הסרט:  אנגלית
 סוגה:  סרט פעולה, סרט גיבורי-על, סרט מדע בדיוני 
 מקום התרחשות:  ניו אורלינס, קנדה, לאגוס, ספרינגפילד, וייטנאם, לאס וגאס, Three Mile Island Nuclear Generating Station, פנסילבניה 
 תקציב:  150 מיליון דולר
 הכנסות:  373,062,864 דולר
 הכנסות באתר מוג'ו:   wolverine
 סרט קודם:  אקס-מן: ההתחלה (כרונולוגית)
 סרט הבא:  אקס-מן (כרונולוגית) וולברין
 www.x-menorigins.com/us/
 דף הסרט ב־IMDb
 
X-מן המקור: וולברין (באנגלית: X-Men Origins: Wolverine) הוא סרט גיבורי על אמריקאי משנת 2009, המבוסס על דמותו הבדיונית של וולברין מהקומיקס אקס מן. הסרט מבית פוקס ומארוול קומיקס, והוא הסרט הרביעי בסדרת סרטי אקס מן, ועלה לאקרנים ברחבי העולם ב-1 במאי 2009, כפריקוול לטרילוגיה המקורית. הוא בוים על ידי גאווין הוד ומככבים בו יו ג'קמן, לייב שרייבר, דני יוסטון, טיילור קיטש, ראיין ריינולדס ולין קולינס. הסרט משמש כספין אוף לטרילוגיית אקס מן, תוך התמקדות בעברו האלים של המוטנט וולברין ויחסיו עם ויקטור קריד, אחיו למחצה.
הסרט צולם בעיקר באוסטרליה ובניו זילנד, וכמה חלקים בו צולמו בקנדה. ברקע הפקת הסרט ויציאתו לאקרנים עמדו סכסוכים שהתעוררו בין הבמאי הוד למנהלים של פוקס המאה ה-20 והפצת העתק כמעט שלם של הסרט לאינטרנט חודש לפני הקרנת הבכורה. הסרט נתקל בעיקר בביקורות שליליות עד בינוניות, כאשר המבקרים טענו מצד אחד שהסרט והתסריט שלו חסרי השראה, אך מצד שני שיבחו את משחקו של יו ג'קמן. למרות הביקורות השליליות הסרט הכניס 373 מיליון דולר ברחבי העולם. כמו כן הוחלט בצילום סרטים נוספים סביב דמותו של וולברין, הסרטים וולברין (2013) ולוגאן - וולברין (2017).
צוות השחקנים > הופעות אורח

הסרט כולל הופעות קמע רבות של גרסאות צעירות יותר של דמויות מהסרטים הקודמים, ביניהם ג'ייסון סטרייקר (בנו הטלפתי של ויליאם סטרייקר כשהוא מוקפא בתוך תא להקפאה קריוגנית). תוכנן שבסרט יהיה הופעת קמע של סטורם הצעירה, ואף ניתן היה לראות אותה בטריילר של הסרט, אך קטע זה הוסר מהסרט לפני שהוא יצא לאקרנים. לעומתה, פטריק סטיוארט, כשהוא נראה צעיר יותר באמצעות מחשב, עשה הופעת קמע ללא קרדיט כצ'ארלס אקסבייר, בתקופה שעדיין שלט ברגליו.
השחקנית האוסטרלית אשר קדי שיחקה בסרט את ד"ר קרול פרוסט. שחקן הפוקר דניאל נגראנו מופיע בסרט בהופעת קמע. גם שחקן הפוקר פיל הלמות רצה להופיע לסרט אך לא היה יכול מפני שהוא היה מחויב להשתתף באירוע בטורונטו. סטן לי, אחד ממפיקי הסרט, אמר שהוא אמור להופיע בסרט בהופעת קמע, אך בסופו של דבר הוא לא הופיע בסרט.
הפקה > צילומים

הצילומים הראשונים נערכו באולפני פוקס אוסטרליה בסידני, במהלך סוף שנת 2007‏. שלב הצילומים החל ב-18 בינואר 2008‏ בניו זילנד. אחד המיקומים שנבחרו כדי להסריט את הסרט הייתה העיר דנידין. במהלך ההפקה התעוררה מחלוקת מול המועצה המחוזית לאגמים של קווינסטאון, בגין החלטתה של העיר לאפשר להפקה לאחסן חומרי נפץ באולם המקומי להחלקה על הקרח. בעקבות המחלוקת, ההפקה העבירה חלק מחומרי הנפץ למקום אחר. חומרי הנפץ שימשו לצילום סצנת פיצוץ החווה של הזוג הדסון. על מנת להתיר את צילומה של הסצנה, ג'קמן הגיע להסכם עם המועצה לאפשר למומחי מִחזור להיות על הסט ולייעץ להפקה כיצד להיות ידידותיים יותר לסביבה.
הצילומים נמשכו באולפני פוקס, שם נעשו מרבית הצילומים, ובניו אורלינס שבלואיזיאנה. האי קקדו שבסידני, ניו סאות' ויילס, שימש לצילום "האי" והמתקן של סטרייקר, מכיוון שהבניינים העצומים ששם אפשרו לחסוך כסף על הרחבה דיגיטלית של הסט. סידני גם הרוויחה מהפקת הסרט שם: ההפקה הייתה צפויה לייצר רווח של כ-60,000,000 דולר אוסטרלי לכלכלתה של סידני. שלב הצילומים הסתיים ב-23 במאי. יחידה שתיים בצילומים, המצלמת צילומים משניים יותר, המשיכה לצלם בניו זילנד עד 23 במרץ, והיו אמורים להמשיך לצלם במשך שבועיים לאחר שתסתיים עבודתם של יחידה אחת. עבודתה של יחידה שתיים כללה בין השאר את צילומה של הסצנה של לוגאן בנחיתה בנורמנדי, שצולמה בבלקסמית'ס שבניו סאות' ויילס.
הוד והמנהלים של פוקס המאה ה-20 היו במספר מחלוקות על הכיוון של הסרט. אחת מהמחלוקות העיקריות הייתה האם לתאר את וולברין כחייל לשעבר עם הפרעת דחק פוסט טראומטית. בעוד שהוד היה מעוניין בהצגתו של וולברין בצורה זאת, המנהלים של פוקס המאה ה-20 התנגדו לכך מפני שטענו שהקהל לא יהיה מעוניין בנושאים כבדים כאלה. הוד לא הסכים להתפשר על כך ובסטודיו כבר היו שני במאים מחליפים כדי להחליף את הוד לפני שריצ'רד דונר, אחד ממפיקי הסרט, טס לאוסטרליה כדי לנסות להקל על המתחים בסט. בסופו של דבר, ההפרעה הוזכרה בסרט באופן מרומז, כאשר וולברין מתעורר מסיוט, קיילה סילבפוקס שואלת אותו על איזה מלחמה הוא חלם, והוא עונה לה שהוא חלם על כולן. הוד העיר על כך: "מתוך ויכוח בריא ולפעמים קפדני מאוד, דברים ישתפרו. [...] אני מקווה שהסרט יותר טוב בגלל הדיונים [שנעשו]. אם אף אחד לא היה מדבר איתנו, היינו בצרות!". הוד הוסיף שהוא ותומאס רוטמן היו שני אישים "כוחניים" בפגישות יצירתיות של הסרט אבל הם מעולם לא היו בוויכוח. ההפקה החלה בחודש ינואר 2009, לאחר עיכובים בשל הוויכוחים בין הוד למנהלים, מזג האוויר ובעיות תזמון כמו ההתחייבויות של יו ג'קמן לסייע בפרסום של הסרט אוסטרליה. ההפקה עברה לוונקובר, וצילמה בעיקר בבית הספר היסודי בינג ובאוניברסיטת קולומביה הבריטית. בעבודה שם צולמו כל סצנות הסיום עם ראיין ריינולדס, שעבד על שני סרטים אחרים במהלך שלב הצילומים. כמו כן, צולמו שם הסצנות של סקוט סאמרס בשיעור ספרדית והחטיפה שלו על ידי ויקטור.
גאווין הוד הודיע שישנם מספר "סופים סודיים" שקיימים לסרט ושהסוף של הסרט ישתנה מגרסה לגרסה של הסרט בהתאם למקום שבו הוא יצא. בגרסה אחת של הסוף נראה וולברין כשהוא שותה בבר יפני. בגרסה אחרת של הסוף נראה נשק XI על ההריסות של המגדל ההרוס כשהוא מנסה לגעת בראשו הכרות.
הפקה > אפקטים

בלמעלה מ-1,000 שוטים של וולברין בסרט נעשו אפקטים חזותיים באמצעות מחשב. לכלל האפקטים בסרט נדרשו שלושה מפקחי אפקטים ושבע עשרה חברות שונות שעבדו על הסרט. החברה הבולטת ביותר הייתה Hydraulx, שעבדה גם בטרילוגיית אקס-מן והייתה אחראית בקרב באי שלושת המילין על כוחותיו של גמביט. אלמנטים רבים נוצרו אך ורק באמצעות הדמיה ממוחשבת, וביניהם המכונה להזרקת האדמנטיום, הסצנה עם המטוס של גמביט והסצנה שוולברין קורע את דלת הפלדה במתקן של סטרייקר באמצעות הצפרניים המשופרות שלו. ציפורני העצם נוצרו באמצעות הנפשה ממוחשבת עבור סצנות מסוימות, כי האביזרים שבהם השתמשו בסרט לא נראו טוב בתקריב. נעשה גם שימוש נרחב בציורי רקע. בין השאר, נוצרו באופן דיגיטלי חמישה ציורי רקע שונים עבור סצנת הנסיגה בסיום הסרט, כדי לתאר את ההרס באי שלושת המילין. במאי הסרט, גאווין הוד, נתן לחברת "האץ' הפקות" תמונות של פאבלות ששימשו בסרט בסצנות של אפריקה‏.
הפקה > מוזיקה

| --- | --- |

 אלבום אולפן מאת הארי גרגסון ויליאמס
 יצא לאור:  28 באפריל 2009‏
 סוגה:  פסקול
 אורך:  45:32
 חברת תקליטים:  "Varèse Sarabande"
 הפקה:  הארי גרגסון ויליאמס
|  | שם השיר | מפיק | אורך |
| --- | --- | --- | --- |
| 1. | Logan Through Time | הארי גרגסון ויליאמס | 4:16 |
| 2. | Special Privileges | הארי גרגסון ויליאמס | 1:58 |
| 3. | Lagos, Nigeria | הארי גרגסון ויליאמס | 5:10 |
| 4. | Wade Goes to Work | הארי גרגסון ויליאמס | 1:29 |
| 5. | Kayla | הארי גרגסון ויליאמס | 2:50 |
| 6. | Victor Visits | הארי גרגסון ויליאמס | 2:05 |
| 7. | Adamantium | הארי גרגסון ויליאמס | 4:17 |
| 8. | Agent Zero Comes for Logan | הארי גרגסון ויליאמס | 3:06 |
| 9. | Logan Meets Gambit | הארי גרגסון ויליאמס | 4:36 |
| 10. | To the Islands | הארי גרגסון ויליאמס | 3:43 |
| 11. | Deadpool | הארי גרגסון ויליאמס | 4:09 |
| 12. | The Towers Collapse | הארי גרגסון ויליאמס | 3:23 |
| 13. | Memories Lost | הארי גרגסון ויליאמס | 2:56 |
| 14. | …I’ll Find My Own Way | הארי גרגסון ויליאמס | 1:24 |
המוזיקה בסרט הולחנה על ידי הארי גרגסון ויליאמס ובשירים בפסקול הסרט נעשו מיקסים על ידי מלקולם לוקר. את הפסקול תכנן קוסטה קוטסלאס ומרטין טילמן הוסיף לשירים צלילי צ'לו באמצעות צ'לו אלקטרוני.
בראיון בשנת 2008 עם כריסטופר קולמן מטעם האתר Tracksounds.com, אמר גרגסון ויליאמס שגאווין הוד משך אותו אל הפרויקט של הפקת הפסקול. גרגסון הוסיף: "יצא לי לפגוש אותו בארוחת ערב בטקס פרס גלובוס הזהב לפני שלוש שנים בערך. באותו לילה שנינו היינו מועמדים לפרס, אבל הפסדנו. הוא היה מועמד לפרס על "צוֹצִי" [הסרט שביים הוד] ובמהלך ארוחת הערב דיברתי איתו והוא נראה כמו בחור חכם מאוד ויצירתי... ובתוך [סצנת] המוזיקה... שמחתי מאוד כאשר קיבלתי טלפון לפגוש אותו [כדי] לדון על האפשרויות בוולברין".
בסוף מרץ 2009, ג'ון ברלינגיים, מטעם מגזין וראייטי, הגיע לאולפני פוקס המאה ה-20 כדי לשמוע את הקלטת הפסקול ולדווח עליה. ברלינגהיים כתב שגרגסון ויליאמס, על מנת להצליח להשיג את הצליל הרצוי, ניצח על תזמורת של 78 כלים ומקהלה של 40 קולות, 20 גברים ו-20 נשים. בעת ביקורו, ברלינגיים ציין שהשיר שהמקהלה שרה היה חלק משיר נורדי עתיק, באיסלנדית עתיקה. המטרה בכך הייתה להדגיש את הקטע הראשון בסרט, "לוגאן בזמן" - רצף הסצנות בתחילת הסרט, המציגות את חייו של לוגאן בלמעלה ממאה שנים תוך דקות ספורות.
בתגובה לסגנונו של גרגסון-ויליאמס אמר במאי הסרט, גאווין הוד: "האתגר של הארי הוא לתת לנו קנה מידה אופראי, אבל [מצד שני] גם לשמור את זה [המוזיקה] אינטימי ואנושי. במוזיקה של הארי יש סוג של ביטחון ושרירים וכוח שהם מאוד שימושיים [לקטעי] פעולה, אבל יש לו גם נשמה אדירה".